Ivans Dorns

Ivans Dorns (, dzimis  Čeļabinskā) ir Ukrainas dziedātājs, TV raidījumu vadītājs un producents. Dorns ir bijušais dueta "Para Normaļņih" () dalībnieks. Uzsācis solo karjeru.

Biogrāfija 
Ivans Dorns ir dzimis 17. oktobrī, 1988. gadā, Čeļabinskā. 1990. gadā kopā ar ģimeni pārcēlās uz Slavutiču Ukrainā saistībā ar tēva darbu Čornobiļas AES.  Līdz otrajai klasei viņam bija tēva uzvārds — Jerjomins (). Vēlāk, ņemot vērā mātes, Lidijas Dornas, ieteikumu, nomainīja uzvārdu uz Dorns, jo māte nevēlējās, lai viņas dēls formāli būtu saistīts ar tēvu.

Dorns sāka dziedāt jau skolas laikā. Pirmo reizi uz skatuves kāpa sešu gadu vecumā, piedaloties festivālā „Slavutičas zelta rudens”. Aktīvi nodarbojās ar sportu, ieguva sporta meistara nosaukumu burāšanā, kā arī kļuva par sporta meistara kandidātu balles dejās, ieguva 2. vieta peldēšanā, 3. vieta pieaugušo vieglatlētikā. Nodarbojās arī ar tenisu, šahu un futbolu.

Ivans Dorns ieguvis muzikālo izglītību klavierklasē. Piedalījies vairākos muzikālos konkursos:
 konkurss Maskavā „Iededz savu zvaigzni” — 1. vieta;
 "Krimas Pērle” — skatītāju simpātiju balva;
 "Melnās jūras spēles” — 2001. gadā 3. vieta, 2005. gadā — 2. vieta.
 festivāls "Jūrmala—2008";
 šovs "Zvaigžņu fabrika".

2006. gadā iestājās Kijevas Nacionālā I. K. Karpenko-Karoja vārdā nosauktā teātra, kino un televīzijas universitātē, kinematogrāfijas fakultātē. Vēlāk Dorns piedalījās atlasē un kļuva par kanāla M1 raidījumu vadītāju.

Grupas Пара Нормальных sastāvā 
2007. gadā grupas Jamiroquai koncerta laikā, Ivans Dorns iepazinās ar savu nākamo kolēģi Aņu Dobridņevu un kopā ar viņu izveidoja duetu Пара Нормальных. Duets ļoti ātri ieguva popularitāti. 2008. gada 4. oktobrī grupa izlaida savu debijas albumu Я придумаю happy end, kurš mēnesi turējās Шереметьево-Борисполь topā radio stacijā Gala Radio. 2010. gada vasarā Ivans Dorns pameta grupu un viņa vietā stājās Artjoms Mehs.

Solo karjera 
No 2010. gada Dorns sāka savu solo karjeru, izdodot savas sacerētas dziesmas, starp kurām zināmākās ir «Стыцамэн», «Бигуди», «Северное сияние», «Тем более» un citas. Kopā ar Apollo Monkeys izdeva dziesmu «Синими, жёлтыми, красными». 2012. gada 25. maijā Kijevā un 26. maijā Maskavā notika oficiāla Dorna pirmā solo albuma Co’n’Dorn prezentācija.

MuzTV 2012. gada apbalvošanā Dorns tika nominēts kategorijā "Gada atklājums”. Tajā pašā gadā Dorns tika nominēts vēl trim nominācijām — „Debija”, „Video" (par Стыцамэн), „Dizains” (par oficiālo mājas lapu) apbalvošanas ceremonijā  „Степно й волк”. 2012. gada jūnijā Dorns uz žurnāla „Billboard Russia” vāka tika attēlots kā jauno mūziķu galvenais varonis.

2012. gada augustā Dorna komanda izveidoja savu TV – „Co’n’Dorn TV” vietnē Youtube. 2012. gada rudenī Dorns ierakstīja mūziku realitātes šovam „Топ-модель по-русски” ar Irīnu Šeiku, balstoties uz viņa iepriekš sacerēto dziesmu „Бигуди” 

Dorns uzstājies arī Rīgā, Latvijā, 2013. gada 22. februārī, klubā „Studio 69”. Vēlāk atgriezies vēlreiz, lai sniegtu koncertu klubā „First Dacha” 27. jūlijā.

Dorns trīs reizes nominēts MTV Eiropas mūzikas balvai, ko trešajā reizē 2017. gadā arī ieguva reģionālajā kategorijā "Labākais krievu izpildītājs".

Atsauksmes 
2012. gada pavasarī Dorns saņēma labas atsauksmes krievu presē. Martā Bulats Latipovs raksturoja Dornu („Афише”): „Vietējās estrādes jaunā, absolūtā zvaigzne". Oļegs Soboļevs („Коммерсантъ”) maijā nosauca Dornu kā „Pasaulē labākais izpildītājs krievvalodīgajā masu popmūzikā ”, kurš „taisa pašas adekvātākās un „lipīgākās” popdziesmas krievu valodā.”

Studijas albumi 
 2012: Co'N'Dorn
 2014: Randorn
 2017: Jazzy Funky Dorn
 2017: OTD (Open the Dorn)
 2019: 3 Хороших Песни

Filmogrāfija 
 "Kā atrast ideālu" (Как найти идеал, 2008)
 "Mīlnieki Kijevā" (Влюблённые в Киев, 2011)
 "Trešās planētas noslēpumi" (Тайна третьей планеты, ukraiņu dublāža)
 "Alises dzimšanas diena" (День рождения Алисы, ukraiņu dublāža)
 "12 mēneši" (12 месяцев, 2013)

Atsauces

Ārējās saites 

1988. gadā dzimušie
Ukraiņu dziedātāji
Čeļabinskas apgabalā dzimušie